ועדת הכספים, כנסת 18, פרוטוקול מספר 1094, 2012-05-21 12:30

משה גפני: אני מחדש את הישיבה: חיבור חשמל לעוספיא ולדאלית-אל-כרמל, הצעתם של חברי הכנסת שי חרמש ומגלי והבה.

משה גפני: התקיימו שני דיונים, ניהל אותם חבר הכנסת ציון פיניאן.

משה גפני: הבנתי שמשרד הפנים צריך לתת תשובות.

מגלי והבה: כן.

משה גפני: בבקשה.

מגלי והבה: אתה רוצה שאפתח?

מגלי והבה: אתן רקע?

משה גפני: בבקשה, תגיד בקצרה.

משה גפני: זה כבר דיון שלישי, אנחנו צריכים אותם.

מגלי והבה: בקצרה.

מגלי והבה: אדוני היושב-ראש, בשביל הפרוטוקול: התקיים דיון אחד ב-6 בפברואר 2012, השנה; דיון שני אחריו, בא בעקבותיו, ב-12 במרץ 2012 ושנה קודם, בדיוק באותו הזמן, היה דיון כאן בוועדת הכספים.

מגלי והבה: כאשר כל המטרה של הדיונים האלה להגיע לפתרון סוגיית חיבור החשמל לבתים הלא מורשים בעוספיא ובדאלית-אל-כרמל.

מגלי והבה: דרך אגב, בדיון הראשון היתה התחייבות ברורה – היו עוד שני דיונים בוועדות שונות, גם בוועדת ביקורת המדינה וגם בוועדת הפנים – וכל הזמן שיביאו סקר למספר הבתים הלא מחוברים, למספר הבתים שיכולים להתחבר.

מגלי והבה: תמיד קיבלנו חצאי נתונים, לא תמונה מושלמת, אבל אנחנו היום יודעים בוודאות מה הבעיה ואיפה הפתרון.

מגלי והבה: אפילו הוגשו שתי הצעות חוק בנדון ושתי ההצעות נדחו, אחת על-ידי, כי רצינו להאריך את התקנות שבזמנו חתמו עליהן ב-1986, אחר כך האריכו אותן ב-1995 והפסיקו אותן.

מגלי והבה: ובסוף הגענו למסקנה שבעצם אף אחד לא רוצה לפתור את הבעיה הזאת.

מגלי והבה: במשרד התשתיות הלאומיות השר אומר לנו, פה גם לפרוטוקול, הנציג שלו: אין לי התנגדות שיחברו את הבתים לחשמל.

מגלי והבה: אותו הדבר "חברת החשמל" אמרה: אין לנו התנגדות שיחברו את הבתים האלה לחשמל.

מגלי והבה: משרד הפנים אמר שהפתרון צריך להיות בעצם – תיכף גם נשמע אותו, בהתחייבות האחרונה – בשני שלבים: שלב אחד, שהבתים שהיום יכולים להתחבר לחשמל יכולים לצאת לדרך.

מגלי והבה: איפה הבעיה טמונה?

מגלי והבה: שמדובר ברישוי לאותם בתים, שזה אלפי שקלים לבעל בית, כולל מס שבח, כולל כל מה שמתחייב מרישוי.

מגלי והבה: זאת אומרת, היום אנשים שכבר לא מחוברים לחשמל והם בתוך תוכנית המתאר, לא יכולים לעמוד בזה.

מגלי והבה: זאת אומרת, שהבתים האלה לא יכולים להתחבר.

מגלי והבה: הסוגיה השנייה, לא פחות חשובה, זה אותם בתים ש"נמצאים באוויר" בעצם, הם נמצאים מחוץ לתוכניות המתאר, בתוכניות מתוכננות.

מגלי והבה: אבל גם אי-אפשר לחבר אותם לחשמל, כי עוד לא נגמר התכנון, לא בגלל האזרח, דרך אגב, זה בגלל הפקידות, בגלל משרדי הממשלה השונים, שלא עומדים בתוכניות המתאר שאנחנו כבר מדברים עליהם שנים, לא משלימים את העבודה.

מגלי והבה: ואז האזרח נופל בין הכיסאות: מצד אחד הוא רוצה לפעול לפי החוק, יש לו תוכנית מפורטת או תוכנית מתאר, הוא רוצה להיות חלק מהתוכנית הזאת, הוא עשה את כל המוטל עליו, אבל הוא לא יכול, כי עדיין המחוז או הוועדה המקומית לתכנון ובנייה והמחוז לא אישרו את הבתים האלה.

מגלי והבה: ואז אמרנו: אוקיי, בואו אתם תתחייבו בעצם איך אנחנו פותרים את הבעיה, אמרו: אפשר ללכת לטופס 2.

מגלי והבה: טופס 2 זה חיבור זמני לאותם בתים עד שהרשויות והוועדה והמחוז וכל המשרדים הנוגעים בדבר ישלימו את העבודה, זו הצעה אחת.

מגלי והבה: הצעה שנייה היתה לפטור את כל הבתים האלה שחייבים במס שבח ותשלומים אחרים, להתחשב בהם, לתת להם את האפשרות כבר 30 שנה, 20 שנה, לא יודע, 40 שנה - - -

משה גפני: אוקיי, מגלי, הנושא ברור.

מגלי והבה: הנושא ברור.

מגלי והבה: ואני אומר לך, אדוני, ביקשנו פה את שר הפנים שיבוא וייתן תשובות והתעקשנו, כי התחייבו, היו פה נציגי משרד הפנים שנתנו לנו תשובות.

מגלי והבה: ובסוף, ההחלטה של הפרוטוקול של יושב-ראש הוועדה, שבאמת יבוא השר וייתן פתרון לבעיה.

מגלי והבה: השר לא בא.

מגלי והבה: אני לא מזלזל במשנה למנכ"ל, זה גם טוב שהוא הגיע.

מגלי והבה: אבל אני אומר לך, אם היום נעשה עוד ישיבה בשביל לסמן v, אז אנחנו חוטאים לכל הסוגיה שאנחנו מטפלים בה.

משה גפני: אוקיי.

מגלי והבה: וועדת הכספים היא הוועדה שצריכה פה – גם אמרנו את זה דרך אגב בפעמים הקודמות, יש לנו כלים איך שהמשרדים האלה יקיימו מה שהתחייבו עליו, לא דברים נוספים, והם לא עושים את זה.

משה גפני: אוקיי.

מגלי והבה: ולכן, אני אומר במשפט אחד – אני מדבר אל יושב-ראש שיודע מה זה קיפוח, יודע מה זה קיפוח מגזרי בתחומים רבים – פה יש קיפוח, ואני אשתמש במלה יותר קשה: יש גם גזענות.

מגלי והבה: כי אם, אדוני, בקיבוץ בית-אורן אחרי השריפה בכרמל הקימו בתים, בנו בתים מחדש, חיברו אותם, אפילו לא עשו תוכניות, תוך חודש וחצי-חודשיים-חצי שנה, בתים מחוברים לחשמל.

מגלי והבה: השכן בעוספיא או בדאליה מסתכל אל בית-אורן, אומר: ריבונו של עולם, אני נולדתי פה, חי פה, עשיתי את כל המוטל עלי, אני לא יכול לקבל חשמל?

מגלי והבה: שם היתה שריפה והם קיבלו חשמל אוטומטית.

מגלי והבה: שמישהו במדינה הזאת יסביר לי איך הדברים האלה יכולים להמשיך?

מגלי והבה: יש פה נבחרי ציבור, יש פה את סגן השלטון המקומי – יושב-ראש הפורום הקודם, יש ראש מועצה – ראש עיר לשעבר – ד"ר רמזי, יש פה נציגי – הם בולמים את הציבור בעצמם מלפעול בצורה פרטיזנית, ופרטיזנית זה לקום ולהתקומם ולעשות.

מגלי והבה: אנחנו כבר רואים מה קורה אצל השכנים, מה קורה במקומות אחרים.

מגלי והבה: אי-אפשר כל הזמן להגיד להם: עוד דיון ועוד דיון ועוד נגיע לפתרון, ולצערי – אני אומר לך: אנחנו לא מאיימים ולא רוצים לאיים, שיטפלו ויפתרו את הבעיה לאנשים שם.

מגלי והבה: תודה.

משה גפני: תודה רבה.

משה גפני: שכיב.

שכיב מוראד שנאן: לא אחזור על אף מלה שידידי, חבר הכנסת מגלי והבה דיבר, ואני מצטרף לכל מלה שהוא אמר.

שכיב מוראד שנאן: אבל אני רוצה, אדוני היושב-ראש, לפני הכול לברך על עליית המדרגה בייצוג של משרד הפנים וללעוג לה.

שכיב מוראד שנאן: למרות שיש לי חברות ארוכת שנים עם ידידי, שוקי אמרני, אבל אנחנו רצינו ששר הפנים יבוא לפה כאדם שמוסמך לתת תשובות, וחבל שהוא לא מסכים לבוא לפה.

שכיב מוראד שנאן: בפעם שעברה שלחו לנו את סגן מתכנן מחוז חיפה והיום עלינו בדרגת הייצוג ואנחנו מגיעים למצב שכנראה משרד הפנים לא מכבד את הוועדה הזו.

שכיב מוראד שנאן: אם באנו "להימרח" עוד פעם, זה חבל על הזמן.

שכיב מוראד שנאן: אם חבר הכנסת מגלי והבה לא רוצה לאיים, אני רוצה לאיים, שיירשם בפרוטוקול.

שכיב מוראד שנאן: אנחנו לא נוכל לספוג את זה בצורה כה מעליבה – כל כך הרבה פעמים חוזרים עוד פעם ו"מורחים" אותנו, ועוד פעם ו"מורחים" אותנו.

שכיב מוראד שנאן: אני מזמין את ועדת הפנים לשכונת אל-זיתוני בעוספיא - - -

משה גפני: ועדת הכספים.

שכיב מוראד שנאן: ועדת הכספים, סליחה.

שכיב מוראד שנאן: גם ועדת הפנים, שהיא גם נוגעת בצורה כזו או אחרת לעניין של היעדר תפקודו של משרד הפנים בעניין הזה.

שכיב מוראד שנאן: זה דבר ש"נמרח".

שכיב מוראד שנאן: גם כשאני הייתי במשרד הפנים הפקידות המקצועית שם "מרחה" אותי, וזה דבר שלא יכול להימשך.

שכיב מוראד שנאן: אני מבקש שוועדת הכספים תקיים דיון מתחת לכבלי החשמל המתוחים בין הבתים בתוך עוספיא, ושמישהו יקרע את החוט שם ותראה מה יהיה שם.

משה גפני: אוקיי.

שכיב מוראד שנאן: מה, לכמה אסונות אתם מחכים עוד?

משה גפני: תודה רבה.

משה גפני: ציון.

ציון פיניאן: הכול נאמר.

ציון פיניאן: פשוט נגענו בנקודה חשובה מאוד ובינתיים כולנו לא טיפשים, אנחנו יודעים שלא יהיה מחר חיבור חשמל, אבל לפחות להכשיר את השרץ על-ידי חיבור זמני.

מגלי והבה: טופס 2, כן.

ציון פיניאן: על-ידי חיבור זמני, כי אם לא יהיה חיבור זמני, אז זו בעיה של חס וחלילה – השאלה מתי יקרה האסון.

שכיב מוראד שנאן: ציון, המדינה אשמה בזה שאין תוכניות מתאר שם.

ציון פיניאן: אוקיי.

שכיב מוראד שנאן: ולא המועצות המקומיות ולא אף אחד אחר.

משה גפני: זה ברור, ברור.

שכיב מוראד שנאן: זה דבר שנמשך מ-1948 עד היום, על מה אתם מדברים?

ציון פיניאן: השאלה, חס וחלילה, מתי יקרה האסון.

משה גפני: כמה דיירים יש שם?

ציון פיניאן: יש כמעט 700 בשני הישובים.

ציון פיניאן: עכשיו השאלה היא מתי יקרה אסון, ולא צריך לחכות לאסון ואז להקים ועדת חקירה.

מרזוק קדור: אסון אחד כבר קרה.

שכיב מוראד שנאן: זו הפקרות.

ציון פיניאן: אסון אחד כבר קרה.

ציון פיניאן: אבל פשוט לאחר מכן זה ועדת חקירה ויבואו ויקראו את הפרוטוקולים שנמצאים בוועדת הכספים.

ציון פיניאן: לכן, צריך למצוא פתרון זמני.

ציון פיניאן: פתרון קבוע זה לא מהיום למחר ולא מהיום לעוד חצי שנה.

ציון פיניאן: צריך למצוא פתרון זמני.

שכיב מוראד שנאן: לא, תגיד את האמת – המדינה לא רוצה פתרון קבוע.

משה גפני: טוב.

ציון פיניאן: אוקיי.

שכיב מוראד שנאן: המדינה לא רוצה שם תוכניות מתאר.

שכיב מוראד שנאן: היא רוצה להשתלט על הקרקע של הבעלים שלה בצורה לא מכובדת, זו האמת.

משה גפני: שכיב, תודה.

משה גפני: זאב.

זאב בילסקי: אני מצטרף לדעת חברי.

משה גפני: אוקיי.

משה גפני: מי אדוני?

מרזוק קדור: ברשות היושב-ראש, אני חבר המועצה המקומית דאלית-אל-כרמל.

משה גפני: אבל אולי נשמע קודם את משרד הפנים.

משה גפני: אנחנו פשוט חוזרים על עצמנו, הכול ברור.

משה גפני: אנחנו צריכים להתחיל לאיים על הממשלה אם לא נקבל תשובות טובות.

משה גפני: כן.

משה גפני: שוקי, בוא, תפתור לנו את הבעיה.

שוקי אמרני: טוב, דבר ראשון, אני מתנצל בשם השר שלא יכול להגיע.

שוקי אמרני: השר מייחס חשיבות לנושא והוא הנחה את כל הגורמים המקצועיים לעשות כל שניתן, כדי לקדם את הפתרון לחיבור החשמל לאלפי מבנים שנבנו ללא היתר, ונמצאים בסיטואציה משפטית מאוד-מאוד לא פשוטה.

שוקי אמרני: נקודה שנייה שאני רוצה לומר ברקע, אני ממש דוחה, אדוני היושב-ראש, את הפניית האצבע למשרד הפנים.

שוקי אמרני: משרד הפנים הוא חלק מהפתרון בכל מה שקשור לתכנון, אבל ישנן סוגיות אחרות שצריך לתת להן מענה, כמו נושאים של מיסוי ונושאים אחרים, שזה לא בדיוק התפקיד של משרד הפנים.

שוקי אמרני: לנו אין כלים לתת הנחה במסים לתושב שלא יכול לשלם, פשוט אין לנו את הכלים האלה.

שוקי אמרני: ואנחנו תומכים - - -

שכיב מוראד שנאן: שוקי, למה ה"מריחות" האלה?

משה גפני: שכיב.

שכיב מוראד שנאן: "בחייאת ראבק", אתה עוד פעם חוזר "למרוח" אותנו?

שוקי אמרני: שכיב, אני רק רוצה לתת את התשובה.

שוקי אמרני: תן לי לסיים.

משה גפני: שכיב.

שכיב מוראד שנאן: לא, די, אני אין לי כוח לשמוע "מריחות" כבר.

משה גפני: שכיב, כן, אבל אני לא הייתי בדיונים הקודמים, אני חייב לשמוע.

שכיב מוראד שנאן: אתה לא היית?

משה גפני: לא, ציון ניהל את הישיבות.

שוקי אמרני: אני דווקא רוצה להתחייב כאן - - -

משה גפני: מה המסים קשורים לעניין הזה?

שוקי אמרני: אל"ף, אני רוצה לומר, אדוני היושב-ראש, שמאז הישיבות הקודמות חלה התקדמות רבה מאוד בהרבה מאוד תחומים, שישנם בנושאים האלה, לקראת פתרון - - -

שכיב מוראד שנאן: חובר בית אחד נוסף?

שכיב מוראד שנאן: על מה אתה מדבר?

מגלי והבה: אפילו חצי בית לא.

שכיב מוראד שנאן: על מה אתה מדבר?

שכיב מוראד שנאן: בחייך.

שוקי אמרני: תעשה לי טובה, באמת, נו - - -

שכיב מוראד שנאן: מה תעשה לי – אל "תמרח" אותנו.

שכיב מוראד שנאן: תן תשובות לגיטימיות.

שכיב מוראד שנאן: מספיק.

שוקי אמרני: אני - - -

משה גפני: כן.

שוקי אמרני: כדי לחבר בית צריך - - -

שכיב מוראד שנאן: לא, זה מוגזם.

שכיב מוראד שנאן: אני הייתי אתם.

שכיב מוראד שנאן: אני יודע מה זה.

משה גפני: אבל, שכיב, תן – אנחנו התקדמנו בהרבה דברים.

משה גפני: אולי נתקדם עוד.

שכיב מוראד שנאן: לא התקדמנו בכלום, אדוני היושב-ראש.

משה גפני: בזה עוד לא.

שכיב מוראד שנאן: אני מכיר את משרד הפנים, הייתי שם שלוש פעמים ב-1995 וב-2001 וב-2004.

משה גפני: אני לא הייתי.

שכיב מוראד שנאן: זו תחילת תשובה של "מריחה".

משה גפני: רגע, אבל אנחנו - - -

ציון פיניאן: שכיב, אל תהיה מרוקני, תהיה אשכנזי.

שכיב מוראד שנאן: אני מרוקני, אחי, אין מה לעשות.

משה גפני: לא, התכוונתי שהתקדמנו בדברים אחרים, אולי נתקדם גם בזה.

משה גפני: תן לנו רק - - -

שכיב מוראד שנאן: אה, אולי.

משה גפני: בבקשה, כן.

משה גפני: הכול התקדם מאז הישיבות הקודמות.

משה גפני: איפה אנחנו עומדים עכשיו?

שוקי אמרני: אנחנו עומדים במצב שבו הממונה על מחוז חיפה – יוסף משלב - -

שכיב מוראד שנאן: צריך לפטר אותו.

שוקי אמרני: - - שהוא גם - - -

שכיב מוראד שנאן: אני בתור דרוזי קורא לפטר את אותו ממונה על המחוז.

משה גפני: אבל את זה אפשר לעשות לא בפורום - - -

שכיב מוראד שנאן: שהוא גם דרוזי.

שוקי אמרני: אני - - -

משה גפני: שנייה, אתה מוסמך לפטר אותו?

שוקי אמרני: אני לא רוצה להתייחס בכלל לאמירה הזו.

משה גפני: אוקיי, הלאה, זה היה בהומור.

שוקי אמרני: משלב יוסף – ממונה על מחוז מצוין, עושה עבודה טובה מאוד ומקדם את הדרוזים לא פחות מכמה צעקנים שישנם בתחום הזה.

שוקי אמרני: אני רוצה להמשיך בדברים שלי ולומר, שאני חושב שחל שיפור מאז הישיבות שהיו במסגרת המגבלות של משרד הפנים.

שוקי אמרני: ואנחנו נמצאים במשא ומתן גם עם משרד המשפטים, שמונע דברים מסוימים, שלא מאשר דברים מסוימים.

שוקי אמרני: כדי לחבר בית אנחנו צריכים טופס 4.

שוקי אמרני: כל אחד, אדוני היושב-ראש, כל אחד יודע, יש חוק, החוק אומר: צריך טופס 4 - - -

משה גפני: שוקי - - -

שוקי אמרני: כדי שיהיה טופס 4, צריך בקשה להיתר - - -

מגלי והבה: אבל יש גם טופס 2.

משה גפני: רגע, שנייה, תנו לי לנהל את הישיבה.

שוקי אמרני: רק שנייה, אני רק רוצה להשלים את המשפט.

שוקי אמרני: אני יודע שכולם יודעים את הכול.

משה גפני: בבקשה.

שוקי אמרני: כדי לקבל את ההיתר צריך לשלם סכום מסוים.

שוקי אמרני: לאנשים אין את הסכום.

שוקי אמרני: אנחנו כמשרד הפנים ממליצים, כמדינה - -

משה גפני: כן.

שוקי אמרני: - - שהבן-אדם ישלם 25% בלבד ממה שהוא צריך.

שוקי אמרני: למה?

משה גפני: לשלם על מה?

שוקי אמרני: לשלם עבור החיבור - -

שכיב מוראד שנאן: אגרת רישוי.

שוקי אמרני: - - לקבל את האישור.

שוקי אמרני: אנחנו כמשרד הפנים פנינו למשרד המשפטים, אמרנו: אנחנו ממליצים.

שוקי אמרני: פנינו למשרד ראש הממשלה שמנסים לקדם כמה דברים, אמרנו: אנחנו ממליצים כמקרה חריג במיוחד.

משה גפני: כן.

שוקי אמרני: שזה סיפור לא פשוט.

שוקי אמרני: שהבן-אדם ישלם רק 25%, זה הכול.

שוקי אמרני: למה את ה-25%?

שוקי אמרני: בגלל שגם הוועדה המקומית צריכה כספים מסוימים לנושא.

שוקי אמרני: בעיה שנייה שיש לנו, שאנחנו מנסים להתמודד אתה והמחוז שם עשה סקר מקיף לעבור בית-בית לבדוק – מה הבעלות על הקרקע, מה גודל המבנה, אם ניתן בכלל לעשות מבנה ציבור, בגלל שנוצרה גם סיטואציה שאלה שבנו שם באותו שטח, הם כבר בנו את שלהם.

שוקי אמרני: זה שלא בנה, צריך להוריד ממנו, כדי שיהיו שטחי ציבור.

שוקי אמרני: סוגיות לא פשוטות, אבל אני אומר: הן פתירות.

שוקי אמרני: ואני יכול לומר לך, בסקר שעשינו, שממש בימים הקרובים בודקים אותו, כדי לוודא את הנתונים: אפשר לארגן למרבית הבתים את קבלת ההיתר.

שוקי אמרני: רוב רובם של הבתים, אני יכול לומר, ומדובר כאן בסדר גודל של כמעט 6,700 בתים מכל מיני סוגים.

שוקי אמרני: כמעט כולם יכולים לקבל היתר.

שוקי אמרני: הגענו למקום הזה, שאנחנו ממליצים לתת את ההנחה.

שוקי אמרני: הבן-אדם, בסופו של יום, יצטרך לשלם משהו.

שוקי אמרני: עוד דבר לגבי המדינה – המדינה בחודשים האחרונים - -

משה גפני: אתה יכול - - -

שוקי אמרני: - - שמה, אדוני היושב-ראש - -

משה גפני: ביקשת להשלים את המשפט - - -

שוקי אמרני: 14.5 מיליון שקלים כדי לקדם תוכניות.

שוקי אמרני: הנה, בעוספיא קידמנו תוכניות מפורטות בתוך חודש וחצי - - -

משה גפני: שוקי, אני מבקש, השלמת את המשפט, אני רוצה עכשיו שתענה לי על שאלות.

שוקי אמרני: בבקשה.

משה גפני: אני לא מסכים שיהיה פה דיון אחד אחרי השני ולא נגיע לשום מקום.

משה גפני: תגיד לי מהן הבעיות שעומדות היום על הפרק.

משה גפני: משרד המשפטים אומר שאי-אפשר לתת הנחה לאנשים?

שוקי אמרני: הבעיות שעומדות על הפרק - - -

משה גפני: לא, אני שואל, תענה לי.

שוקי אמרני: אענה לך, כן.

משה גפני: משרד המשפטים אומר – מדוע הוא אומר את זה?

שוקי אמרני: משרד המשפטים מתנגד ברמה העקרונית לתת - -

משה גפני: הנחות.

שוקי אמרני: - - היתרים אם אין תוכנית מפורטת פעם אחת.

שוקי אמרני: פעם שנייה הוא אומר: אתם לא יכולים, אנחנו - - -

משה גפני: מה זה משרד המשפטים?

משה גפני: זה משרד הפנים.

ליאת פלד: זה החוק, זה החוק.

שוקי אמרני: זה החוק.

שוקי אמרני: החוק קובע.

שוקי אמרני: החוק אומר.

שוקי אמרני: הדבר השני זה מרכיב של ההנחה - -

משה גפני: כן.

שוקי אמרני: - - זאת אומרת, כדי שאנחנו ניתן את ההיתר מישהו צריך לבקש אותו ולשלם אגרה.

שוקי אמרני: האגרה עולה כסף.

שוקי אמרני: הבן-אדם אומר: אין לי כסף.

שוקי אמרני: אנחנו אומרים: אתה יודע מה?

שוקי אמרני: תשלם רק 25%.

משה גפני: כמה עולה האגרה שם?

מגלי והבה: מס שבח, זו הבעיה.

שוקי אמרני: זה תלוי בגודל הבית.

משה גפני: כן, בערך.

שכיב מוראד שנאן: זה בתים שקיימים 40 שנה כמעט.

שוקי אמרני: לדעתי, זה יכול להגיע לכמה אלפים.

ליאת פלד: זה עשרות אלפים.

ליאת פלד: עשרות אלפים.

משה גפני: כמה?

ליאת פלד: עשרות אלפים.

משה גפני: הבנתי.

שוקי אמרני: בחלק מהמקרים עשרות אלפים.

שוקי אמרני: ואנחנו אומרים: אנחנו מסכימים שתשלמו 25%, שזה חריג ביותר.

משה גפני: אבל אתה אומר שזה אותו דבר כמו בשריפה בכרמל.

משה גפני: אתה אומרים: אנחנו שלחנו מכתב, מה לעשות?

משה גפני: לא שמעו לנו.

משה גפני: זאת אומרת, אתה לא אומר שהמדינה פותרת את הבעיה.

משה גפני: אתה אומר שמשרד הפנים המליץ לשלם 25%.

משה גפני: משרד המשפטים אומר: לא.

משה גפני: זאת אומרת, המדינה אומרת: לא.

שכיב מוראד שנאן: אני יכול לעזור - - -

משה גפני: לא, רגע.

ליאת פלד: הוא לא אמר לא.

שוקי אמרני: משרד המשפטים היום גם כן מסכים.

משה גפני: אני לא יודע, משרד המשפטים פשוט לא פה.

משה גפני: יכול להיות שלא אתן לו לבוא בכלל לפה.

משה גפני: הוא יחפש לו ועדה אחרת.

משה גפני: עם כל הכבוד, במבחן התוצאה יכול להיות שמשרד המשפטים יקבל פרס נובל לניהול תקין, אבל המדינה נכשלה, מה זה משנה?

שוקי אמרני: אדוני, האזרח צריך לבוא ולהגיש בקשה.

משה גפני: בסדר.

שוקי אמרני: שיבוא להגיש בקשה וייקח את הכרטיס.

משה גפני: בסדר.

שוקי אמרני: אני לא יכול לקנות עבורו את הכרטיס.

משה גפני: בסדר.

משה גפני: לא נגיע לשום מקום, שלא תהיה אי-הבנה.

מגלי והבה: נכון.

משה גפני: אפשר לקבל שני אנשים ממוצעים שבנו שם דירה וצריכים לעבור את כל המסע הזה, שניים כאלה?

שכיב מוראד שנאן: כן.

מרזוק קדור: אני, כבודו.

משה גפני: רגע, שנייה.

משה גפני: אתה רוצה לדבר נגד משרד הפנים, נגד משרד המשפטים, נגד?

מרזוק קדור: לא, רוצה - - -

משה גפני: אתן לך חמש דקות לדבר.

משה גפני: אז רגע, אתה רוצה להגיע - - -

שכיב מוראד שנאן: תן לרב גפני להוביל את זה, רגע אחד.

שכיב מוראד שנאן: בבקשה, תמשיך.

משה גפני: שוקי, ברשותך, אנחנו ניקח - - -

שוקי אמרני: כן, בבקשה.

משה גפני: ניקח שני דיירים שאתם תבחרו, נעשה ישיבה, לא ישיבה בוועדת הכספים.

משה גפני: אזמין אותך, אזמין את משרד המשפטים, מי עוד נוגע לדבר הזה?

משה גפני: המינהל?

משה גפני: מי עוד?

ציון פיניאן: אולי אפשר שני אנשים עם שני חברי כנסת?

משה גפני: עם שני חברי כנסת, בוודאי.

ציון פיניאן: שניהם, שילכו שניהם ביחד.

משה גפני: כן, כן, על זה אין מה לדבר.

שוקי אמרני: נציג משרד המשפטים אולי שיבוא.

משה גפני: נציג משרד המשפטים.

משה גפני: מי עוד?

משה גפני: להביא את מנכ"ל משרד ראש הממשלה?

משה גפני: זה לא יישאר.

משה גפני: הסיפור הזה לא יישאר ככה, אי-אפשר.

משה גפני: את הבעיה של החרדים כנראה לא אצליח לפתור במדינת ישראל, את הדרוזים כן.

משה גפני: אני הולך לעשות את זה.

משה גפני: והבעיה הזאת, משרד הפנים, בסדר, משרד הפנים – אתה גם פה וגם אתה אומר שאתם שלחתם בקשה.

משה גפני: משרד המשפטים מתנגד.

משה גפני: נשב ביחד ונראה אם אפשר לפתור את הבעיה.

משה גפני: אם אי-אפשר לפתור את הבעיה באופן אובייקטיבי, אז כולנו - - -

שכיב מוראד שנאן: אדוני היושב-ראש, אני מבקש רק לעזור לך בדבר אחד קטן.

שכיב מוראד שנאן: משרד הפנים הקים בשנת 2005 ועדת לגליזציה, שעמד בראשה ד"ר רימון ג'וברן והוועדה התחילה לעבוד ולא הצליחה להגיע לשום פתרון, כי האנשים באים – שים את עצמך גם כן, אני גר בבית 40 שנה ובאים בשנת 2006 - -

מגלי והבה: 2012.

שכיב מוראד שנאן: - - לבקש ממני לשלם, לא יודע כמה כסף, בשביל לקנות את הכרטיס ששוקי רוצה למכור לי.

משה גפני: טוב.

שכיב מוראד שנאן: הבן-אדם אומר: אני יש לי חשמל, חיברו אותי, שחל חיבר אותי ב-1987 ויש אחרים, וזה ממשיך וממשיך וממשיך וזה לא נגמר.

משה גפני: טוב.

שכיב מוראד שנאן: אנשים לא ישלמו.

ליאת פלד: ברשותך, אשמח להוסיף.

משה גפני: מי הגברת?

שוקי אמרני: מתכננת מחוז חיפה.

משה גפני: אני רוצה לדעת, אתם רוצים, זאת אומרת, לו זה היה - - -

שוקי אמרני: אם זה היה תלוי בנו, אנחנו רוצים לסייע לפתור את הבעיה עכשיו מבחינתנו.

שכיב מוראד שנאן: איך?

משה גפני: עכשיו, לגמור.

שוקי אמרני: שיבוא הבן-אדם, שיגיש - -

משה גפני: רגע.

שוקי אמרני: - - את הבקשה להיתר, נאשר לו, שיחברו אותו מייד, שהכול מבחינה זו – לרוב אפשר לעשות את זה - - -

משה גפני: הוא לא מגיש בקשה להיתר - - -

שוקי אמרני: בגלל שהוא צריך לשלם.

משה גפני: ולשלם - - -

שוקי אמרני: ואני לא יכול לשחרר אותו מהתשלום.

משה גפני: ולשלם, אומר משרד המשפטים: אי-אפשר להיעתר לבקשת משרד הפנים שהוא ישלם 25%, נכון?

שוקי אמרני: כן.

ליאת פלד: אני רוצה להתחבר לחבר הכנסת שכיב שנאן - - -

משה גפני: כן, אבל אין לך הרבה זמן, בקצרה.

ליאת פלד: אני רוצה לתת לדוגמה את אותו פרויקט לגליזציה, שמשרד הפנים מימן, ומימן את אותו אדם שישב במקום וניסה להזמין אנשים להגיש בקשות להיתר והקצבנו המון כסף לזה - -

משה גפני: כן.

ליאת פלד: - - למעלה מחצי מיליון שקלים לייצר מצב של מסלול ירוק - -

משה גפני: חצי מיליון שקלים.

ליאת פלד: - - והצלחנו לאשר 35 היתרים בלבד מתוך 100 שהגיעו.

שכיב מוראד שנאן: כמה זמן זה פעל, ליאת?

ליאת פלד: אני רוצה להסביר רק מה עוד מונע – סוגיה אחת ששוקי כאן העלה אותה, היא סוגיית התשלום של היטלי השבחה.

ליאת פלד: סוגיה נוספת שחשובה, שמבנים בתוך שטח שמיועד לבנייה בתוכניות מאושרות – קיימים גם מבנים שהם הרבה מעבר לשטח הבנייה המותר.

ליאת פלד: אותו סקר שהממונה על המחוז הזמין וכבר נמצא לקראת סיומו, אותו סקר אמור לתת לנו את הממד של כמה אחוזי בנייה ניתן להוסיף - - -

שכיב מוראד שנאן: הסקר לא מוכן?

מגלי והבה: וכבר עבר שנה וחצי.

ליאת פלד: זה מהוועדה המקומית.

ליאת פלד: אני בוועדה המחוזית, הסקר מוכן בוועדה המקומית.

שכיב מוראד שנאן: יושב-ראש הוועדה המקומית זה אותו ממונה על המחוז.

מגלי והבה: זה הממונה.

ליאת פלד: ובכל זאת, זה גופים שונים.

שכיב מוראד שנאן: במקרה זה אותו אדם.

ליאת פלד: נכון.

ליאת פלד: הסקר הזה אמור לתת לנו את הממד של כמה אחוזי בנייה צריך להוסיף.

משה גפני: יש סקר או אין סקר?

ליאת פלד: יש סקר.

משה גפני: יש סקר, אז זה בסדר.

משה גפני: אז כמה - - -

שכיב מוראד שנאן: הסקר לא עבר מהוועדה המקומית לוועדה המחוזית, זה עוד שם.

ליאת פלד: הסקר אמור לתת את ה - - -

משה גפני: כן, הבנתי.

ליאת פלד: רק להסב את תשומת לבכם, גם מי שמוציא היתר בנייה זו הוועדה המקומית ולא הוועדה המחוזית.

משה גפני: אז מה הבעיה?

ליאת פלד: הסקר אמור לתת לנו את האפשרות להכין תוכניות שמתגברות זכויות, כדי שעוד אנשים יוכלו להגיש בקשה להיתר ובגינה לקבל חשמל.

משה גפני: ולכן, מה את מציעה לעשות?

ליאת פלד: מה שעדיין ימנע בתהליך זה היקפי הסכומים, שאנשים יצטרכו לשלם על בתים שהיו קיימים - - -

משה גפני: אז לשלם אמר שוקי.

ליאת פלד: נכון.

ליאת פלד: ואנחנו - - -

משה גפני: הסקר בסדר?

ליאת פלד: הסקר מביע את אותן מגמות שאת רוב הבנייה ניתן לאשר, כי רובה נמצאת ב - - -

משה גפני: את לא נמצאת בוועדה פה הרבה.

משה גפני: את צריכה לדעת שיש לך - - -

ליאת פלד: אני נמצאת כבר חמש פעמים בוועדות.

משה גפני: אז בסדר, אני מתנצל, אז את בוודאי יודעת, שבניגוד לחברי הוועדה, יש פה יושב-ראש שמסבכים אותו בקלות.

משה גפני: זאת אומרת, הוא מסתבך מייד.

משה גפני: את ממש, לכן אני מציע - - -

שי חרמש: אל תתנדב להיות לבד.

משה גפני: יש עוד כמה, אבל אני לא רוצה להגיד את שמם.

משה גפני: אני רוצה לדעת דברים פשוטים: מה צריך לעשות מבחינתך על מנת שאנשים יקבלו את ההיתר או את חיבור החשמל הזמני אפילו.

משה גפני: מה צריך לעשות מבחינתך?

משה גפני: סקר יש.

ליאת פלד: סקר יש.

משה גפני: תשלום אין – אמר שוקי.

ליאת פלד: תשלום היטלי השבחה זו אחת השיטות להקל על האזרחים - - -

שכיב מוראד שנאן: שני תשלומים, כבוד היושב-ראש, שני תשלומים, שים לב - -

משה גפני: מה?

שכיב מוראד שנאן: - - יש תשלום של אגרת הרישוי, זה קניית הכרטיס, ואחרי שאתה קונה את הכרטיס ונכנס למגרש - -

מגלי והבה: מס שבח של אלפי שקלים – יכול להגיע ל-20 אלף ו-30 אלף שקלים.

שכיב מוראד שנאן: - - שם מוכרים גרעינים במחיר אחר.

משה גפני: אגרת הרישוי זה - - -

מרזוק קדור: כבודו, כבוד הרב - - -

שכיב מוראד שנאן: אגרת הרישוי זה משרד הפנים.

שכיב מוראד שנאן: אחרי שאתה מקבל היתר, אתה צריך לשלם היטל השבחה.

משה גפני: כמה זה אגרת הרישוי?

מגלי והבה: זה אלפי שקלים – יכול להגיע ל-15– 20 אלף.

שכיב מוראד שנאן: זה לפי גודל הדירה.

משה גפני: אגרת הרישוי, שוקי, כמה כסף זה?

שוקי אמרני: זה סכום זניח יחסית בדרך כלל אגרת הרישוי.

משה גפני: כמה?

שוקי אמרני: כמה מאות שקלים יכול להיות.

ליאת פלד: לא, למטר מרובע.

שכיב מוראד שנאן: 10% זה כמה מאות שקלים?

שכיב מוראד שנאן: כשאתה מגיש את הזה - - -

שוקי אמרני: למטר רבוע, השאלה כמה, השאלה מה גודל הדירה.

שכיב מוראד שנאן: לפי מטר רבוע, נכון.

שכיב מוראד שנאן: אז תגיד.

מרזוק קדור: כבוד הרב, אבל זה לא נוגע בעיקר.

מרזוק קדור: עניין התשלום, זה מה שנקרא: להסיט את הנושא.

מרזוק קדור: אם תרשה לי, כבודו, אז אני - - -

משה גפני: ארשה לך, אבל - - -

מרזוק קדור: אני לא יודע מה העניין של התשלום, אנחנו מדברים על חוסר תכנון עשרות שנים.

מרזוק קדור: במקרה אני נציג של שתי המועצות עכשיו פה – עוספיא ודאלית-אל-כרמל.

מרזוק קדור: יש לנו שם בעיה של חוסר תכנון עשרות שנים.

משה גפני: כן, בסדר.

מרזוק קדור: מבחינתי, אסביר לך מקרה ישיר עכשיו של הבן שלי, חייל משוחרר – אנחנו בשכונה שמתוכננת עכשיו בשלבי תכנון, יש תוכנית מפורטת בשלבי תכנון עכשיו.

מרזוק קדור: אני תופס את ההסכמות של צו הוראת שעה של השר בזמנו, משה שחל עד יוני 2006, ואדון פל מכיר את המקרה הזה ספציפית, ואני רוצה לחבר את בני, שגם תופס את המוסכמות שהיו עם שחל עד סוף יוני 2006, ומה לעשות, זה בשטח חקלאי, שעכשיו בשלבי תכנון.

מרזוק קדור: וכל הנושא הראשוני שהיה פה בוועדת הכספים, דובר שמה שבטווח הקו הכחול, מה שבשלבי התכנון שיתנו, מה שנקרא: הוראה זמנית.

רמזי חלבי: חיבור זמני.

מרזוק קדור: חיבור זמני, טופס 2.

משה גפני: כן.

מרזוק קדור: עכשיו, אם אנחנו נלך לתשלומים, אנחנו בשלבי תכנון, תכנון לוקח שנתיים ואישור תכנון לוקח עוד שנתיים ועוד שלוש שנים.

מרזוק קדור: ומה עם עניין הבטיחות?

מרזוק קדור: רק בשכונה שלי אצל האחיין שלי- - -

משה גפני: אז מה הבעיה?

משה גפני: שאין תכנון?

מרזוק קדור: אני אומר לך, יש בעיה בטיחותית שם, משפחה אחת כבר נספתה.

מרזוק קדור: רק לפני יומיים עוד בית אחד כמעט הלך, נשרף וכמעט פגע בנפשות שם.

מרזוק קדור: אז צריך לתת פתרון - - -

משה גפני: הבנתי, תודה.

שכיב מוראד שנאן: זה לא מעניין.

משה גפני: מי מנהל "חברת החשמל" במחוז חיפה?

משה גפני: מר פל?

משה גפני: אתה יכול לתת להם חיבור חשמל זמני?

אברהם פל: אני יכול לתת הכול לפי החוק.

משה גפני: אני לא חשבתי שלא לפי החוק.

משה גפני: לפי החוק.

אברהם פל: כדי שאוכל לתת חיבור זמני, אנחנו צריכים לקבל היתר בנייה על בית מסוים ושהוא יזמין חשמל ושיהיה לו היתר בנייה.

אברהם פל: היתר בנייה הוא לא יכול לקבל, כי אין תוכנית מתאר, הוא לא שילם את האגרות ואין לו גרמושקה, אין לו תוכנית ואין לו כלום, אז הוא לא יכול לקבל חשמל – לא זמני ולא.

משה גפני: הבנתי.

אברהם פל: כי מבחינתנו אין לו היתר - - -

שי חרמש: הבית לא קיים.

שכיב מוראד שנאן: התשובה היא לא, כבודו.

משה גפני: כן, הבנתי.

שכיב מוראד שנאן: אני סומך על - - -

משה גפני: החלק הזה של הקבוע והזמני מבחינתך גם לא כל כך משנה, מכיוון שאם יש תוכניות והכל בסדר, אתה יכול לתת לו קבוע.

אברהם פל: התהליך הוא - - -

משה גפני: כי יש לו גרמושקה ויש לו תוכניות, יש לו אישורים והוא שילם אגרות, אז תיתן לו קבוע.

אברהם פל: אדוני היושב-ראש, התהליך שהוא מזמין – בית לוקח לבנות איזה שנה-שנתיים, גם אנחנו לפעמים צריכים לבנות תשתית לחבר את כל השכונה, אז ברגע שיש לו היתר להקים את הבניין - -

משה גפני: כן.

אברהם פל: - - אז הוא פונה, מה שנקרא, ואני נזכר פה: טופס 2, ועל בסיס זה אנחנו קובעים גם את האגרה לחשמל, גם בונים את התשתית - - -

משה גפני: אין לכם שם תשתית?

אברהם פל: חלק יש וחלק אין.

אברהם פל: חלק יש כי היה משהו - - -

משה גפני: החלק זה 20% שיש?

משה גפני: או 80%?

אברהם פל: חיברנו כמה מאות יחידות דיור לפי, מוזכר פה - -

שי חרמש: צו שחל.

אברהם פל: - - היה צו שחל.

משה גפני: שזה על-פי החוק.

אברהם פל: צו שחל אומר, שטבעות בתוך הישובים, בתוך הקו הכחול שלהם - -

שי חרמש: כל מה שבמתאר.

שכיב מוראד שנאן: בתוך הקו הכחול, זה משהו כזה - - -

אברהם פל: - - שבשטח השיפוטי של היישוב, כשעוד אין עוד אין תוכניות מפורטות, תוכנית מתאר, או יש תוכניות בהפקדה, שאין תוכניות בהפקדה, ראש המועצה יכול לתת אישור לפלוני ואלמוני אם זה - -

שכיב מוראד שנאן: אפשר לשאול שאלה?

משה גפני: רגע, שנייה.

אברהם פל: - - היה בא ל"חברת החשמל" מבחינתנו זה היה כמו טופס 4.

משה גפני: וכל הבתים האלה בצו של שחל קיבלו חיבור חשמל או שיש כאלה שלא קיבלו?

אברהם פל: חלק לא קיבלו, שנמצאים בפארק הכרמל - -

משה גפני: כן.

אברהם פל: - - וכשהיינו צריכים לבנות עליהם רשת, לא קיבלנו אישור ממשרד הפנים לבניית תשתיות חשמל מחוץ לקו שהיה שייך למשרד הפנים.

שי חרמש: גפני, כל מה שרצינו זה הארכת התוקף של צו שחל.

משה גפני: רגע.

משה גפני: למה לא נותנים להם אישור לבנות שם את התשתיות של החשמל?

ליאת פלד: זה גן לאומי – פארק הכרמל.

ליאת פלד: מדובר בגן לאומי.

ליאת פלד: בעצם, מה שאנחנו מכוונים אליו, מוסדות התכנון - -

שכיב מוראד שנאן: כמה בתים כאלה, ליאת, יש?

ליאת פלד: - - זה כדי שיהיה תכנון ובנייה ולא בנייה ותכנון.

מגלי והבה: בודדים.

ליאת פלד: ומה שהציע כאן החבר – והוא באמת חבר, הוא מגיע לוועדות התכנון ואנחנו מכירים – מר קדור, הוא בעצם מצהיר על מצב שאנשים בונים גם במקומות שאינם מתוכננים - -

משה גפני: לא, אבל - - -

ליאת פלד: - - אף שיש חלופות בתחום היישוב.

שי חרמש: גפני, על זה ויתרנו, על הפארק ויתרנו כבר.

שי חרמש: באנו ואמרנו: על הפארק ויתרנו מראש, מגלי ואני ושכיב, כשהעלינו את הנושא, באנו ואמרנו: יש תקנות שחל, תאריכו את תקנות שחל ואחרי זה נראה מה עושים.

שי חרמש: חזרנו כרגע ארבעה חודשים לאותו מקום שהתחלנו.

שכיב מוראד שנאן: לא, שיבטלו את תקנות שחל.

שי חרמש: התחלנו בפברואר, אנחנו במאי, נמצאים באותו מקום בחזרה.

משה גפני: מה שאת אומרת - -

שי חרמש: שמעת?

משה גפני: לא, לא שמעתי.

שי חרמש: אגיד לך את זה אחרי זה עוד פעם.

משה גפני: נו, בסדר, אתה לא צריך להגיד לי עוד פעם, שמעתי בפעם הראשונה.

משה גפני: מה שאת אומרת זה שהתשובה שלילית.

שי חרמש: כן.

שכיב מוראד שנאן: ברור.

משה גפני: זאת אומרת, מה שאברהם פל אמר זה שלעולם לא תתנו שם אישור לבנות תשתיות.

ליאת פלד: ממש לא התכוונו לזה.

אברהם פל: לא, לא, לא.

אברהם פל: אני הפרדתי בין שני דברים.

ליאת פלד: ממש לא.

ליאת פלד: הוא הפריד - - -

אברהם פל: צו שחל התייחס אך ורק - - -

שי חרמש: הסכמנו.

משה גפני: אני שואל שאלה לגבי מה שאמרת.

ליאת פלד: ברשותך אדוני, אני יכולה להתקרב כדי להראות לך את הגבולות?

משה גפני: לא, לא, אני לא אבין, לא אבין.

משה גפני: תצטרכי להגיד לי בעל-פה.

משה גפני: אני שואל שאלה לגבי התשתיות שמנהל "חברת החשמל" דיבר עליהם.

ליאת פלד: כן.

משה גפני: הוא אמר ששם הוא לא יכול לעשות את התשתיות.

משה גפני: שאלתי אותו: למה אתה לא עושה תשתיות גם על האחרים?

משה גפני: אז הוא אמר: בגלל שמשרד הפנים לא נותן לו אישור.

משה גפני: שיעשה תשתיות רק על הקטע שעליו דיברתי.

משה גפני: שאלתי אותך, אמרת: לא ניתן לו אישור – אני אומר את זה בשפתי - - -

אברהם פל: רגע - - -

מרזוק קדור: זה המצב שלי.

אברהם פל: אדוני היושב-ראש - - -

ליאת פלד: במקומות מסוימים - - -

אברהם פל: אדוני, תן לי להשלים משפט.

אברהם פל: הפרדתי בין שני דברים - -

משה גפני: כן.

אברהם פל: - - חלק בתוך השיפוט של היישוב ששם בחלק מהמקרים בנינו תשתיות, אבל במשך השנים - - -

משה גפני: מה זה בחלק?

אברהם פל: זאת אומרת שבנינו תשתיות וחיברנו לפי צו שחל שבזמנו לא היתה תוכנית מתאר או בהפקדה.

משה גפני: מה זה חלק?

אברהם פל: טבעות, יישובים, בתים.

משה גפני: ששם עשיתם הכול?

אברהם פל: שם בנינו גם רשתות וחיברנו - -

מרזוק קדור: זה בתחום השטחים החקלאיים, כבודו.

אברהם פל: - - לקוחות, צרכנים, כי בשבילנו אישור של המועצה פירושו טופס 4.

משה גפני: טוב.

אברהם פל: יש מקרים, אני לא יודע, היו, לא היו זיופים, ביטלו את צו שחל ומ-2006, אנחנו כבר לא יכולים לחבר לפי הייעוץ המשפטי, צו שחל כבר לא תופס.

אברהם פל: במשך הזמן - - -

משה גפני: אוקיי.

משה גפני: למה צו שחל לא תופס?

אברהם פל: כי אמרו שזה לא חוקי.

שי חרמש: כי הוא בטל.

מגלי והבה: הצו פג תוקף.

שכיב מוראד שנאן: פג תוקפו.

שי חרמש: ביקשנו להאריך אותו – פג תוקף.

אברהם פל: פג תוקפו.

אברהם פל: עכשיו, מה שקורה - - -

מרזוק קדור: גם אז הוא היה נגד החוק.

אברהם פל: רגע, תנו לי להשלים עוד משפט - - -

משה גפני: לא, לא, אתה לא יכול.

שכיב מוראד שנאן: כמה התחלות היו שלא סוימו כתוצאה מזה שהתוקף פג?

אברהם פל: אם אני זוכר טוב, חיברנו יותר מ-1,600 דירות בשני היישובים: בדאליה ובעוספיא.

משה גפני: אני יכול להמשיך איפה שהפסקת?

אברהם פל: כן.

משה גפני: צו שחל בטל.

אברהם פל: כן.

משה גפני: פג תוקפו.

אברהם פל: כן.

משה גפני: אם לא היה פג תוקפו, כמה הייתם יכולים לחבר עוד?

משה גפני: בערך.

אברהם פל: עכשיו, זו שאלה - - -

משה גפני: אתה רוצה לענות על השאלה?

אברהם פל: אני לא יכול להגיד לך במספרים.

משה גפני: בערך.

משה גפני: ממש בלי התחייבות.

אברהם פל: אגיד לך מה הבעיה של - - -

משה גפני: שני בתים?

משה גפני: 100 בתים?

משה גפני: 1,000 בתים?

משה גפני: כמה?

משה גפני: אם לא היה פג תוקפו של צו שחל?

אברהם פל: יש פה נציגים של היישוב ויש פה נציגים של משרד הפנים.

אברהם פל: צו שחל התייחס אך ורק לטבעות שאין תוכנית מתאר ושאין תוכנית מתאר בהפקדה.

אברהם פל: בחלק מהמקרים כבר יש תוכניות מתאר בהפקדה, שצו שחל לא היה תופס.

אברהם פל: זאת אומרת, בית על ידו – אחד שקיבל לפי צו שחל, לפי החוק של היום הוא צריך להביא כמו כל אזרח במדינת ישראל היתר ממשרד הפנים, מוועדת בניין ערים של רכס הכרמל, שהוא בנה כדת וכדין.

משה גפני: זאת אומרת, אם למישהו לא היה בכלל לא תוכנית מתאר ולא כלום, אז היה לו צו שחל.

משה גפני: אבל אם למישהו יש תוכנית מתאר ויש לו הכול, אז לא היה חל עליו צו שחל?

אברהם פל: צו שחל לא תופס.

שכיב מוראד שנאן: אין לו כלום.

שכיב מוראד שנאן: הוא אזרח מדינת פלסטין.

אברהם פל: אני מסביר עוד פעם, יכול להיות ששכן קיבל לפי צו שחל, כי בזמן שהוא בנה לא היתה תוכנית מתאר לא בהפקדה ולא מאושרת.

אברהם פל: מאז עברו 20 שנה.

אברהם פל: ב-20 שנה יכול להיות שלבית על ידו כבר יש תוכנית מתאר וצו שחל כבר לא תופס.

משה גפני: איך היה אפשר לעשות צו שחל כזה שהוא מנוגד לחוק?

אברהם פל: אני לא מתעסק בחוקים.

אברהם פל: אני מתעסק בחשמל.

מגלי והבה: למה לא?

משה גפני: כי הוא מנוגד לחוק.

מגלי והבה: כן, אבל עשו אותו כדי לפתור בעיה.

משה גפני: יפה.

משה גפני: זאת אומרת, שאפשר גם כשיש חוק, כשאומרים: חוק, חוק, חוק, אז אפשר לפתור בעיה.

מגלי והבה: אפשר, ודאי, ודאי.

שי חרמש: אם היו מאריכים את הצו, הדיון הזה היה מיותר.

משה גפני: תראה, אם אין ברירה נחזיר את שחל.

שכיב מוראד שנאן: צריך לקרוא לזה היום: צו עוזי לנדאו.

אברהם פל: אדוני היושב-ראש - - -

משה גפני: כן, מה?

אברהם פל: "חברת החשמל" מעוניינת לחבר את כל הבתים שיש מצב - - -

משה גפני: כן, זה בסדר, גם אני.

שכיב מוראד שנאן: מפה היית צריך להתחיל ולא להוות מגן, עורך-דין של משרד הפנים.

אברהם פל: אבל, אדוני, אני - - -

משה גפני: בסדר, מה אתה רוצה ממנו?

שכיב מוראד שנאן: בסדר גמור.

אברהם פל: מה שאתה רוצה, אבל אני אומר מה שאני חושב.

משה גפני: הוא לא.

משה גפני: הוא בסדר.

משה גפני: מי שאשם זה אנחנו, לא הוא.

שי חרמש: מה אתה רוצה ממנו?

שי חרמש: תן לו את צו שחל, הוא יחבר לך - - - מה אתה רוצה ממנו?

משה גפני: זה שנתנו לשחל לעזוב את הכנסת ואת התפקיד ושמנו את עוזי לנדאו שר האנרגיה, אז הסתבכנו.

משה גפני: צריך להחזיר אותו.

שכיב מוראד שנאן: או את אלי ישי, שר הפנים.

משה גפני: מה אלי ישי שר הפנים, מה עכשיו?

משה גפני: מה אתה רוצה שאני אעשה?

מגלי והבה: תחליף אותו.

שכיב מוראד שנאן: גם זה חלק מהתסבוכת.

משה גפני: אבל זה לא שר הפנים פתר שם את הבעיה, זה שר האנרגיה.

מרזוק קדור: שר האנרגיה.

שכיב מוראד שנאן: באישור משרד הפנים דאז.

מרזוק קדור: זה היה שר האנרגיה.

שכיב מוראד שנאן: בהסכמת משרד הפנים.

שוקי אמרני: אדוני היושב-ראש, משפט אחד לומר - - -

משה גפני: שוקי, אתן לך עשרה משפטים.

משה גפני: אני רק רוצה שתדע, אתם נושאי הדגל.

משה גפני: "חברת החשמל" כל הכבוד לה, משרד האנרגיה ומשרד – כל הכבוד להם.

משה גפני: אתם נושאי הדגל, אתם לא אשמים בעניין הזה, אתם לא אשמים.

משה גפני: יש אפשרות למשרד הפנים לבוא ולהגיד: אנחנו פועלים, אנחנו עושים מה שאנחנו יכולים, פנינו, ביקשנו, עשינו ויצאתם ידי חובה וזה בסדר, ויש אפשרות לקחת את הנושא מכיוון שאין תוכניות לאף ממשלה, כפי שאני מכיר את הממשלות בישראל, להרוס את הבתים האלה.

משה גפני: אין תוכנית כזאת.

משה גפני: אם היתה תוכנית להרוס את הבתים, אני יודע באיזו ממשלת ישראל ביתנו או ב-.

משה גפני: לא ישראל ביתנו, סליחה - - -

שכיב מוראד שנאן: מיכאל בן-ארי – כזה ראש ממשלה.

משה גפני: לא, לא, לא, לא.

משה גפני: לא התכוונתי לשום דבר.

משה גפני: אם היתה איזו תוכנית של מישהו להרוס את הבתים האלה, ניחא.

משה גפני: אין תוכנית.

משה גפני: אלא אם כן אדבר עם שר הפנים היום אחר הצהריים והוא יגיד לי בסוד שיש איזו תוכנית של מישהו, אז אני יורד מהעניין.

משה גפני: אם רוצים להרוס, אז שיהרסו.

רמזי חלבי: הוא לא חשוד בעניין הזה.

משה גפני: לא, אני יודע שלא.

משה גפני: אני אומר: אם אין, ולפני דעתי אין תוכנית להרוס את הבתים האלה, צריך למצוא פתרון כדי להתגבר על הביורוקרטיה.

משה גפני: לא רק שצריך להתגבר על הביורוקרטיה, מתברר שהיתה לפני 20 שנה אפשרות למצוא פתרונות יצירתיים ולחבר את הבתים לחשמל, וקוראים לזה: צו שחל.

משה גפני: שחל לא נמצא בכנסת כבר עשרות שנים.

משה גפני: הוא היה חבר טוב שלי, ואנחנו מזכירים אותו עכשיו לטובה, אני לא ידעתי את זה מראש.

שכיב מוראד שנאן: ייבדל לחיים ארוכים.

משה גפני: כן, כן.

משה גפני: אני רוצה שיזכירו גם את אלי ישי בעוד 20 שנה, שהוא פתר את הבעיה.

משה גפני: זאת האפשרות השנייה, לקחת פיקוד, לקרוא לכולם ולהגיד להם: האנשים גרים שם, אין תוכניות להרוס את זה, אנחנו לא יכולים פעם אחר פעם אחר פעם לעשות את זה.

משה גפני: עכשיו, אם לא יעשו את זה, אז אנחנו ניקח את העניין.

משה גפני: כשאנחנו ניקח את העניין, אז אנחנו נגיד: תשמעו, הבעיה הזאת לא נפתרת, לא ייפתרו עוד הרבה בעיות.

משה גפני: וכל משרד שיהיה נוגע בדבר יגיע לפה לוועדה, נגיד לו: רגע, רגע, רגע, תגיד מה התקדמת?

משה גפני: ושום דבר לא יזוז במשרדים האלה ויש לנו את האפשרות לעשות את זה.

משה גפני: תחליטו מה אתם עושים.

משה גפני: אני מצטער, אני רותח מזעם על משרד המשפטים, אני סתם מדבר אתכם כך, אתם פה.

משה גפני: אני רותח מזעם.

משה גפני: יושב משרד המשפטים ואומר אי-אפשר ושלום על ישראל.

משה גפני: הוא הוזמן לוועדה הזאת.

מגלי והבה: - - -

משה גפני: הוא לא בא, שלום על ישראל.

משה גפני: הוא צדיק הדור, הוא מגן על החוק והוא מגן על המשפט - - -

שכיב מוראד שנאן: לא, הם לא מבינים שהם לא צד בעניין, אתה מבין.

משה גפני: נכון, הם באמת לא צד בעניין.

משה גפני: תאמין לי, אבל שיישארו בצד.

משה גפני: מה הם מתערבים בכלל?

שכיב מוראד שנאן: כן.

משה גפני: בא משרד הפנים, הוא הרלוונטי לעניין, הוא אומר: אני רוצה לפתור מאגרות או לתת הנחה באגרות.

משה גפני: דובר על בניינים שהיו הרבה זמן.

משה גפני: שוקי, תעזור לי לצאת מהתסבוכת הזאת, אני מבקש ממך.

שוקי אמרני: אני אומר לך, אדוני היושב-ראש, אני מתכוון למה שאני אומר, הכוונה שלנו במשרד הפנים לעשות כל שניתן כדי לפתור את הבעיה הזו.

שוקי אמרני: חשוב לי גם לציין, אדוני היושב-ראש, שזה לא כדי להתחמק - - -ישבתי עם הממונה על המחוז - -

משה גפני: כן, אני יודע.

שוקי אמרני: - - כדי לפתור את הבעיות.

שוקי אמרני: אני מכיר את המגזר היטב, יש לי הערכה רבה מתוך רצון אמיתי לסייע.

שוקי אמרני: ביקרתי בשתי המועצות כאן, הייתי במקום מתוך רצון אמיתי לסייע, מהמקום שלי, גם מההיכרות שלי את הנושא של השלטון המקומי וגם הייתי שמונה שנים יושב-ראש ועדה מחוזית, מכיר את המטריה היטב.

שוקי אמרני: חשוב להבין שני דברים בקטע הזה, ואם לא יבינו את זה ויטילו את האשמה על משרד הפנים, אז יהיו עוד דיונים ותטילו – השר הזה או השר האחר – אל"ף, הוועדה המחוזית זה 18 אנשים, בין 18 האנשים האלה יש שני נציגים ממשרד הפנים.

שוקי אמרני: נכון שאנחנו מובילים את התהליכים, אני לא מזלזל ביכולות של משרד הפנים, אבל עדיין זה שניים מתוך 18.

שכיב מוראד שנאן: שוקי, תסכים אתי שבוועדות המחוזיות על-פי ליאת יישק דבר.

שכיב מוראד שנאן: אלכס שפול וליאת הם מתכנני המחוז, הם אלה שמובילים את הוועדה.

שכיב מוראד שנאן: עזוב אותך מ-18.

שוקי אמרני: אתה צודק, שכיב, אתה מכיר את המטריה.

שוקי אמרני: אתה צודק, למשרד הפנים יש השפעה.

שוקי אמרני: הייתי יושב-ראש ועדה מחוזית, ולפעמים גם קיבלו החלטה אומנם - - -

שכיב מוראד שנאן: אתה חבר שלי, אתה מאלץ אותי לדברים לא לכבודך.

משה גפני: לא האשמתי את משרד הפנים.

שוקי אמרני: אני לא מאלץ, עכשיו, אני רוצה לפתור את הבעיה.

שוקי אמרני: אני רוצה לפתור את הבעיה.

שוקי אמרני: ומה שאני אומר: תן לי – באופן אמיתי אני מדבר ואלה שמכירים אותי, אני לא מדבר סתם – את הכלים כדי שאוכל לפתור את הבעיה.

משה גפני: אוקיי, מה אתה צריך?

שוקי אמרני: מה שאני צריך – הסכמה של משרד המשפטים לנושא של האגרות.

משה גפני: בסדר.

שוקי אמרני: הנכונות של - - -

משה גפני: מי במשרד המשפטים מטפל בזה?

שוקי אמרני: לא זוכר את השם של הבן-אדם שמטפל בזה.

מרזוק קדור: שרית דנה.

שוקי אמרני: בעיקרון שרית דנה מובילה את ה - - -

שכיב מוראד שנאן: אתה יודע מי זאת שרית דנה, היועצת המשפטית של משרד הפנים לשעבר.

שוקי אמרני: היא המשנה ליועץ המשפטי לממשלה לנושא תכנון.

שוקי אמרני: אנחנו צריכים לקבל את האוקיי - - -

שכיב מוראד שנאן: תגיד שהיא היתה היועצת המשפטית של משרד הפנים.

שוקי אמרני: כן, בהחלט, אמרת את זה, בהחלט, היא היתה היועצת המשפטית של משרד הפנים.

זאב בילסקי: חבל שהיא לא של משרד אחר.

שוקי אמרני: היא היום שם ואנחנו צריכים לקבל את האישור של משרד המשפטים לנושא הזה.

שכיב מוראד שנאן: בית-דין לא ייתן אישור.

שוקי אמרני: ואנחנו בסופו של יום צריכים שאנשים יבואו ויגישו את הבקשה, ואם הם צריכים לשלם משהו, שישלמו את הקצת הזה, את הקצת הזה שישלמו אותו.

מרזוק קדור: תן אישור, אנחנו נדאג שכולם ישלמו.

מרזוק קדור: רק תנו אישורים זמניים.

שוקי אמרני: אז אין לכם ויכוח אתנו.

מרזוק קדור: אני רוצה לשלם עכשיו.

מרזוק קדור: תביא לי אישור.

שוקי אמרני: אז אני אומר לך, אדון, כדאי שתקשיב, בנתונים שלנו ישנם 2,000 - - -

שכיב מוראד שנאן: מרזוק, אל תדבר על הרישוי, זה עדיין לא מס השבח.

שוקי אמרני: ישנם 2,000 יחידות דיור שיש להם היתר, שיבואו, יגישו את הבקשה ויקבלו את ההיתר.

שוקי אמרני: יקבלו.

שוקי אמרני: צריך לשלם.

מרזוק קדור: בוא נפתור את הבעיה – בוא תעשה פתרון כולל לבעיה.

שוקי אמרני: אבל אתה רוצה פתרון כולל, אני אומר לך: יש לנו כבר 2,000 יחידות דיור שיש להם היתר, אפשר לקבל - - -

מרזוק קדור: אלה יש להם חשמל, הבתים האלה מחוברים לחשמל, אדוני.

ליאת פלד: לא, יש כאלה שלא מחוברים - -

שוקי אמרני: כן, אבל בלי - - -

ליאת פלד: - - ואין להם תוכניות מאושרות.

שוקי אמרני: יש גם כאלה שלא מחוברים באופן מסודר ויכולים לקבל את ההיתר.

ליאת פלד: - - -

מגלי והבה: אתה מחבר שני דברים יחד: זו סוגיה, זו בעיה שאתה מדבר עליה של רישוי הבתים שמחוברים לחשמל בדרך אחרת, זו מטרה אחת.

שוקי אמרני: - - -

מגלי והבה: אבל לא פתרת את הבעיה של אלה שאנחנו כבר דנים עליהם שלוש ישיבות ו-25 שעות במועצות - - -

שוקי אמרני: אבל אני נותן לך פתרון, בעוספיא - - -

מגלי והבה: אתם מנסים להתחכם פה.

שוקי אמרני: לא, אני רוצה לתת תשובה, תנסה להקשיב לי - - -

מגלי והבה: אני מקשיב מצוין.

שוקי אמרני: בעוספיא למשל - - -

מגלי והבה: את בעיית הבתים המחוברים אנחנו אפילו לא מעלים.

ליאת פלד: שוקי, תן לי לדבר.

שוקי אמרני: רגע, בעוספיא למשל, קודמה עם המועצה תוכנית ותוך תקופה, תוך חודש וחצי, ליאת אומרת, התוכנית תאושר, וכמה יחידות יש שם?

מגלי והבה: אתה מנסה פה לפתור - - -

ליאת פלד: 450 יחידות.

ליאת פלד: מזה מספר חודשים, מאז - - -

שכיב מוראד שנאן: אתחיל מזה, ליאת - - -

משה גפני: שנייה.

משה גפני: שרית, דנה אומרת שאין לה בקשה להנחה של משרד הפנים.

שוקי אמרני: מה פירוש "אין בקשה"?

משה גפני: אין בקשה.

משה גפני: הרי המלצתם - - -

שכיב מוראד שנאן: לא ביקשו מהם לאשר הנחה.

משה גפני: המלצתם להנחה.

משה גפני: היא אומרת שאין - - -

שוקי אמרני: שוחחתי היום עם הממונה על מחוז, יושב-ראש הוועדה המחוזית עדכן אותי שמבחינתנו בפורומים שהיו שם המלצנו, המשרד המליץ לתת הנחה, אנחנו רוצים לקבל את האישור.

משה גפני: (שיחה טלפונית עם שרית דנה – המשנה ליועץ המשפטי לממשלה) אומר שוקי אמרני שהמשרד המליץ לתת הנחה.

משה גפני: בסדר.

משה גפני: טוב, אז תהיה לך על השולחן בקשה ממשרד הפנים, תהיה לך.

שכיב מוראד שנאן: שוקי מתחייב להעביר.

משה גפני: (שיחה טלפונית עם שרית דנה) אבל עם כל הכבוד, אני יושב – מה שאני רוצה ממך, זה שנציג של משרד המשפטים יהיה בדיון.

משה גפני: בסדר, אז מה שאני מבקש לעשות – שוקי אמרני יעביר לך את הבקשה.

משה גפני: אקיים דיון, אבקש ממך שתבואי לישיבה.

משה גפני: לא, שאת תבואי.

משה גפני: אבל עם כל הכבוד, זה לא לפתור בעיה של החרדים.

משה גפני: לחרדים אי-אפשר לפתור את הבעיה, אבל של הדרוזים אפשר לפתור.

שכיב מוראד שנאן: אתה יודע, יותר מכל אחד אחר כמה זמן אנחנו - - - אתה יודע שאני אוהב אותך, זה המזל שלך.

שוקי אמרני: "מת" לפתור את הבעיה.

שכיב מוראד שנאן: "בחייאת רבאק" - - -

משה גפני: (שיחה טלפונית עם שרית דנה) אפשר, אפשר.

משה גפני: לא, אני רוצה אותך.

משה גפני: אני צריך פה רעיון יצירתי, הסיפור לא פשוט.

משה גפני: בסדר, אני עושה ישיבה עם משרד הפנים, עם אנשי משרד המשפטים – את הבניינים האלה לא יהרסו – וגם משרד האנרגיה.

משה גפני: בסדר, אבל זה עשרות אלפי שקלים, לא כולם יכולים.

משה גפני: אקיים את הדיון הזה.

משה גפני: לא אתן לזה – ואני צריך אותך בעניין.

משה גפני: צריך אותך בעניין.

משה גפני: שוקי יעביר לך את החומר, כן.

משה גפני: הוא יעביר.

משה גפני: הוא שומע אותי, הוא יעביר לך את החומר.

משה גפני: קיבלת את ההודעה ממני?

משה גפני: להתראות, תודה רבה.

משה גפני: חבר'ה, אני לא ממשיך את הישיבה.

משה גפני: מה שאני מבקש כך: אני מבקש שתעביר לשרית דנה את הבקשה, את ההמלצה של משרד הפנים.

שוקי אמרני: אוקיי.

משה גפני: אעשה ישיבה.

משה גפני: אני לא יודע, אנחנו נתאם את זה כולנו יחד.

משה גפני: תנסו להתקדם.

משה גפני: אני נותן לכם שבועיים.

משה גפני: תנסו להתקדם.

משה גפני: אל תכניסו אותי לעניין, זה לא התפקיד של הוועדה.

משה גפני: באמת זה לא התפקיד של הוועדה.

משה גפני: אבל אם לא תהיה ברירה הוועדה הוכיחה את עצמה, שהיא נכנסת לבעיות לא לה, כדי לפתור אותן.

שכיב מוראד שנאן: אבל עד אז, אדוני היושב-ראש, לא מעבירים שום דבר למשרד הפנים.

משה גפני: רק רגע, על זה נעשה התייעצות בינינו, למה אתה צריך לאיים?

שכיב מוראד שנאן: בסדר.

שי חרמש: גפני, שאלה לי: יש את הסוגיה של הארכת תוקף תקנות שחל, זה לא אמרני.

משה גפני: מי זה?

מגלי והבה: משרד המשפטים.

מרזוק קדור: זו שרית דנה.

שי חרמש: יתכן גם שיורים למטרה לא נכונה, כי בדקה, "ones" אנחנו פותרים כרגע תוקף הארכת תקנות שחל, אמרני יכול ללכת הביתה לעבוד.

שכיב מוראד שנאן: נראה לך שזה יפתור את העניין?

שי חרמש: תראה מי אחראי שם.

משה גפני: נראה לי, אתה יודע, נראה לי שאתה עולה חדש מ - - -

שי חרמש: לא, נולדתי בארץ.

משה גפני: גם אני.

משה גפני: אז זהו, בוא נדבר רגע כמו שני אנשים שנולדו בארץ.

שי חרמש: כן, בוא, "חאלס".

משה גפני: מי שצריך לפתור את הבעיה זה משרד הפנים יחד עם משרד המשפטים, אבל צריך לקחת את זה כמו טרקטור.

שי חרמש: זה אתה.

משה גפני: שוקי, שרית דנה תיכנס לעניין.

משה גפני: היא אמרה לי שהיא תיכנס לעניין.

משה גפני: תעביר לה את החומר, תגיד לה גם על צו שחל.

משה גפני: אני לא מתכוון להרפות ממנה, היא גם הבינה ממני.

משה גפני: אפשר להרחיב את צו שחל, אם אכן הוא פותר את הבעיה.

שי חרמש: זה הפורום היחיד הזמין.

רמזי חלבי: צריך אותו.

משה גפני: בסדר.

שי חרמש: - - -

משה גפני: אבל שי, אתה - - -

מגלי והבה: תן לו, תן לו, הוא עושה את זה בסדר.

שי חרמש: בסדר.

משה גפני: זה תלוי רק בדבר אחד: כמה נהיה עקביים.

מגלי והבה: נכון.

משה גפני: זה הכול.

משה גפני: כמה הם ייקחו את זה ברצינות ומשרד המשפטים ייקח את זה ברצינות.

משה גפני: עכשיו, אני מעריך שייקחו את זה ברצינות ושצריך לפתור את הבעיה הזאת, זה כבר מתחיל להימאס לי, דיון שלישי בוועדה.

משה גפני: פשוט מתחיל להימאס לי.

משה גפני: אז במקום שאנחנו נרוץ אחריהם, הם יצטרכו לרוץ אחרינו.

משה גפני: אבל אני לא אומר שום דבר, אני לא רוצה לאיים כלום.

מגלי והבה: לא, אנחנו לא מאיימים.

משה גפני: אני לא רוצה להגיד מלה, במיוחד שהשר אלי ישי ואני חברים מאוד טובים, ואני חושב שהוא שר מצוין.

משה גפני: ושר המשפטים – מה שר המשפטים?

משה גפני: איזו מפלגה הוא?

משה גפני: לא זוכר.

משה גפני: טוב, לא חשוב.

משה גפני: לא חשוב.

שכיב מוראד שנאן: שר המשפטים – שר על, שר על לענייני חוץ.

שי חרמש: - - -

משה גפני: סתם, אני חוזר בי מהכול.

משה גפני: הסתבכתי.

שי חרמש: להוריד מהפרוטוקול.

משה גפני: להוריד מהפרוטוקול.

משה גפני: בדיוק.

משה גפני: לא קשור לשרים.

שכיב מוראד שנאן: אני מבקש גם להוריד מהפרוטוקול את המשפט שאני קראתי לפטר את הממונה על המחוז - - -

משה גפני: מאה אחוז, אתה צודק מאה אחוז, עשית בשכל, כל הכבוד.

שי חרמש: את מי?

שי חרמש: את מי?

משה גפני: לא חשוב.

שי חרמש: לא שמעתי.

משה גפני: גמרנו, לא לפטר אף אחד.

זאב בילסקי: אתה יודע מה, אולי נוריד את כל מה שהיה עד עכשיו ונתחיל מהתחלה.

שכיב מוראד שנאן: משפט אחד, זאביק?

משה גפני: שוקי, אני בונה עליכם.

משה גפני: באמת.

משה גפני: אני לא מאשים אף אחד.

שוקי אמרני: אני יכול להבטיח לך שאעשה מבחינתי את כל מה שניתן בכל מה שקשור למשרד הפנים.

משה גפני: לבדוק הרחבה של צו שחל גם עם היועצים המשפטיים שלכם, עם שרית דנה, עם משרד המשפטים.

משה גפני: אתה רואה שמצאנו פתרון.

מגלי והבה: אל תפתור את הכל – אתה רוצה לפתור את הרישוי - -

משה גפני: כן, לפתור קטעים.

מגלי והבה: - - אתה רוצה רישיונות לכולם - -

שי חרמש: את כל השאר לא תפתור.

מגלי והבה: - - קודם בוא תפתור, שיהיה לאנשים אור, שיהיה להם חשמל.

משה גפני: כן, כן, לפתור קטעים.

מגלי והבה: אחר כך נפתור את - - -

שכיב מוראד שנאן: תן חשמל - - -

משה גפני: לא אתה, אני אומר לפרוטוקול, לא אתה אשם במצב.

מגלי והבה: לא, בטח שלא.

משה גפני: בוודאי לא באופן בלבדי.

משה גפני: אין מציאות כזאת.

משה גפני: זאת מדינה שעומדת בעניין.

משה גפני: עכשיו אני נותן לכם שבועיים, תפתרו את הבעיה, לפחות קטעים וזה בסדר, אני לא רוצה יותר את הדיונים האלה.

משה גפני: במידה וזה לא נפתר, תגיד לי.

משה גפני: אתה עומד בפני קשיים שאתה לא יכול להתגבר עליהם, אזמין לישיבה את מנכ"ל משרד ראש הממשלה, נביא את לוקר, נביא את שרית דנה, אתה, אני יודע, אם יצטרכו עוד אנשים ממשרד הפנים, משרד האנרגיה, אני מבין שגם עוזי לנדאו בעניין, "חברת החשמל" בכל מה שנלווה.

משה גפני: אני רוצה להימנע מהישיבה הזאת – בגלל שאם אני כבר הולך לישיבה הזאת, אז לא נוכל להעביר פה דברים של המשרדים, הרי יבואו החברים ויגידו: גפני, מה, אתה קונילמל, מספיק שאתה נראה ככה.

משה גפני: תודה רבה, הישיבה נעולה.

מגלי והבה: תודה.